open-index/open-wikipedia-markdown huggingface dataset:
Typosquatting

**Typosquatting** er dét å opprette (falske) nettsider og e-post-adresser med navn som likner på andre, kjente navn, i håp om at brukere skal taste navnet feil og havne hos «bedrageren» i stedet.

Typosquatting er særlig ille i forbindelse med phisking, hvor det falske nettstedet ikke nøyer seg med å lure brukeren til seg, men vedvarer med å utgi seg for å være det ekte nettstedet, for å lurt personlig informasjon (for eksempel kredittkortnummer og liknende) ut av brukeren.
Terningen (Dronning Maud Land)

**Terningen** er en fjelltopp, 2&nbsp;680 moh., som utgjør det høyeste punktet i Terningskarvet i Gjelsvikfjella i Dronning Maud Land. Den ble fotografert fra luften av Den tyske antarktisekspedisjonen 1938–39, ledet av kaptein Alfred Ritscher, og kartlagt av norske kartografer etter landmålinger og flyfoto tatt av Den norsk-britiske-svenske antarktisekspedisjonen (NBSAE) (1949–1952) og senere av flyfoto tatt av Den norske antarktisekspedisjonen 1956–60.

## Se også
* Liste over fjell i Dronning Maud Land

## Referanser




## Eksterne lenker
*
Patrick Dubiez

**Patrick Dubiez** (født 21. mars 1959) er en fransk tidligere skihopper som konkurrerte internasjonalt i årene 1975-1988.

I junior-VM i Sainte-Croix i 1977 ble han nummer 10. Han deltok i senior-VM i 1982, 1985 og 1987. I Oslo i 1982 ble han nummer 26 i stor bakke, 50 (av 59 deltakere) i normalbakke og var på det franske laget som ble nummer 15 og nest sist i lagkonkurransen. I 1985 fikk han 36.-plass i stor bakke i Innsbruck og 41.-plass i normalbakke i Seefeld, mens det franske laget ble nummer 11 av 13 lag i lagkonkurransen. I Oberstdorf i 1987 ble han nummer 64 av 66 deltakere i stor bakke. VM i skiflyging i Planica 1985 ga 38.-plass av 44 deltakere, i Bad Mitterndorf i 1986 fikk han 21.-plass.

Dubiez greide aldri å ta poeng i verdenscupen, der det på denne tida bare ble gitt poeng til de 15 beste i hvert renn. Hans beste plassering i enkeltrenn i verdenscupen var 26.-plassen i storbakken i VM i Oslo 28. februar 1982, som også talte med i verdenscupen. Han deltok i den tysk-østerrikske hoppuka i årene 1977-1986.

Sammenlagtplasseringer i Hoppuka:

## Referanser


## Kilder
* Adam Kwieciński: Hoppresultater Patrick Dubiez (besøkt 13. mars 2016)

## Eksterne lenker
*
Oeschger Bluff

**Oeschger Bluff** er en snø- og fjellskrent med flat topp som stikker frem fra sørøstlige delen av Mount Takahe i Marie Byrd Land. 
Den ble kartlagt av U.S. Geological Survey (USGS) etter landmålinger og flyfotografi tatt av  U.S. Navy i 1959-66. Den ble navnsatt  av Advisory Committee on Antarctic Names (US-ACAN) etter Hans Oeschger (Universitetet i Bern, Sveits), som var glasiolog i US Antarctic Research Program (USARP) ved Byrd-stasjonen i 1968–69 og 1969-70.
Gerlovostranda

**Gerlovo Beach** (bulgarsk ‘Gerlovski Brjag’) er en strand som strekker seg 2 km på nordvestkysten of Ioannes Paulus II Peninsula på Livingston Island i Sør-Shetlandsøyene i Antarktis. Den går sør og nordøst for Mercury Bluff og vender mot San Telmo Island i nord og vest. Stranda er snøfri om sommeren. Området ble besøkt tidlig på 1800-tallet av selfangere.

Stranda er oppkalt etter regionen Gerlovo nordøst i Bulgaria.
Neptune’s Bellows

**Neptune's Bellows** er et sund ved sørøstsiden av Deceptionøya ved innløpet til Port Foster i den antarktiske øygruppen Sør-Shetlandsøyene. Navnet, etter den romerske havguden Neptun, ble gitt av amerikanske selfangere før 1822 på grunn av de kraftige vindkastene de opplevde i dette smale sundet.

## Kilder
* SCAR Composite Antarctic Gazetteer.
West Quartzite Range

**West Quartzite Range** er en fjellkjede, og den vestlige av to parallelle kvartsittfjellkjeder, som ligger ved østsiden av Houlistonbreen i Concord Mountains i Antarktis. Den ble navnsatt av den nordlige gruppen til NZFMCAE, 1962–63, etter de geologiske formasjonene i fjellene.
Louis de Buade de Fontenac

**Louis de Buade  de Fontenac** (født 22. mai 1622 i Saint-Germain-en-Laye i Frankrike, død 28. november 1698 i Québec by i Ny-Frankrike) var en fransk soldat, hoffmann og generalguvernør i Ny-Frankrike fra 1672 til 1682 og fra 1689 til han døde i 1698. Han opprettet mange fort ved De store sjøene og var innblandet i en rekke slag mot engelskmennene og irokeserne.

Han døde før han ble kalt tilbake til Frankrike for andre gang. 

## Referanser
Belfast Blitz

**Belfast Blitz** var en serie på fire særdeles omfattende nattlige tyske bombeangrep mot Belfast i april og mai 1941 under annen verdenskrig. Hovedangrepet ble gjennomført 15. april 1941 og gjaldt industrianleggene i Belfast, som deltok i den britiske rustningsproduksjon. Det deltok 200 bombefly fra Luftwaffe, og det omkom rundt 900 mennesker – for ett enkelt bombeangrep var dette det største tap av menneskeliv utenfor London under den tyske bombingen i vest.

## Bombeangrepene
Det første angrepet fant sted natten 7.8. april 1941; det var et mindre angrep som vel var ment å gi en føling med Belfasts luftvern var. Etter landing i Frankrike rapporterte flyverne at luftforsvaret i og rundt Belfast var av dårlig kvaltitet, spredt, og utilstrekkelig.

Det neste fant sted påsketirsdag 15. april 1941. Militære mål og fabrikker ble rammet av de 200 bombeflyene, og ca 900 ble drept, 1.500 ble såret. Høyeksplosive bomber dominerte dette angrepet.

Det tredje angrepet fant sted om kvelden og morgenen 4.5. mai 1941; 150 ble drept. Brannbomber dominerte. Det viste seg at vanntrykket i byen var for lavt til å sikre effektiv brannbekjempelse. Brannbiler ble tilkalt fra så langt unna som Dublion for å bekjempe brannene.

Det fjerde og siste angrepet fant sted den påfølgende natten, 5.6. mai.

## Krigsindustri
Belfast hadde en rekke industrier viktig for den militære krigsinnsats. Skipsverket Harland and Wolff var ett av verdens største. Det hadde bygd mange skip for Royal Navy, blant annet hangarskip som HMS Formidable og HMS Unicorn og krysserne HMS Belfast og HMS Penelope, og 131 andre krigsskip. På det meste hadde verftet 35.000 ansatte. I krigsårene skulle hele havneanlegget bygge eller ombygge over 3&nbsp;000 krigsfartøyer, reparert mer enn 22&nbsp;000 andre og sjøsatt over en halv million tonn med frakteskip.

Short Brothers bygde fly, som Sunderland (flybåt) og Stirling langdistanse-bombefly. Her arbeidet det inntil 20&nbsp;000 personer. James Mackie & Sons var den fremste produsenten av prosjektiler for Bofors 40 mm automatkanon, en vanlig luftvernskanon. Harland's Engineering works bygde stridsvogner. Det var her man utviklet Churchillstridsvognen.

En rekke tekstil- og linfabrikker produserte lintrekk for fly som Hawker Hurricane og for glidefly (The York Street Flax Spinning Co.; Brookfield Spinning Co.; Wm. Ewart's Rosebank Weaving Co.; Linen Thread Co). Andre fabrikker i Belfast produserte kanonlavetter, artilleriskyts, flydeler og ammunisjon.

## Litteratur
* Barton, Brian (2015). *The Belfast Blitz: The City in the War Years*. Ulster Historical Foundation, 655pp, new extended edition. 
* 
* 
* R.S. Davison, *‘The Belfast Blitz’*, The Irish Sword, Vol. XVI, No.63 (1985)
* R. Fisk, *In Time of War: Ireland, Ulster and the price of neutrality 1939-45* (Dublin 1983).
* Tony Gray, *The Lost Years: The Emergency in Ireland 1939-1945*. ISBN 0-7515-2333-X
* Brian Moore, *Emperor of Ice Cream* novel set in the Belfast Blitz.
* 
* Public Record Office of Northern Ireland, Historical Topics Series 2, The Belfast Blitz, 2007, http://www.proni.gov.uk/historical_topics_series_-_02_-_the_belfast_blitz.pdf

## Referanser
Vernier Valley

**Vernier Valley** er en isfri dal på østsiden av Mount Blackwelder i den nordøstlege delen av Wilkniss Mountains i Victoria Land. Navnet er et av flere i området tilknyttet landmåling foretatt i 1993 av New Zealand Geographic Board (NZGB). *Vernier*er en gradert skala benyttes på måleinstrument for å kunne lese finere underinndelinger.
Lobosh Peak

**Lobosh Peak** er et isdekkett fjell med en høyde opp mot 1&nbsp;000 moh sørøst i forberget av Detroit Plateau sør på Trinityhalvøya i Graham Land i Antarktis, øst for den øvre delen av Boydellbreen. Fjellet har en isfri, stupbratt vestside og ligger over Boydellbreen i vest og sør.

Fjellet er oppkalt etter bebyggelsen Lobosj vest i Bulgaria.

Lobosh Peak ligger 15,5 km sørvest for Povien Peak, 7,11&nbsp;km sør for Petkov Nunatak, 3,12&nbsp;km nordvest for toppen av Kopito Ridge, 5,18&nbsp;km nord-nordøst for Mureno Peak og 8,34&nbsp;km øst-nordøst for Seydol Crag.

## Kilder
* Lobosh Peak. SCAR Composite Antarctic Gazetteer.
St Martin’s (Scillyøyene)

**St Martin's** (kornisk *Brechiek*, betyr «flekkete øy») er den nordligste av de bebodde øyene i Scillyøyene i England. Den har et areal på 2,37 km².

Det er tre bebyggelser på øya, Higher Town, Middle Town og Lower Town, samt noen spredte gårder og hus. Totalt hadde  øyd 142 innbyggere  i 2001. 

Det finnes  et hotell på øya og en pub. I tillegg finnes et gjestehus og en liten campingplass. 

I nord går en vei over til White Island som det bare er mulig å bruke ved lavvann.

Nordøst på øya står et rødt og hvitt dagmerke. Det ble reist i 1683 av Thomas Ekins, den første stattholderen til familien Godophin på øya. Det er 4,8 meter i diameter og 6,4 meter høyt. 

Det er to kirker på St Martin's. 

## Eksterne lenker
*
Ullstinden

**Ullstinden** er et fjell som ligger nordøst i Tromsø kommune, mellom Ullsfjorden og Grøtsundet. Fjellet har en høyde på 1&nbsp;093 meter over havet.

## Fotnoter



## Referanser
Rolf Schilli

**Rolf Schilli** (født 15. juni 1966 i Schönwald, oppvokst i Schonach) er en tysk tidligere skihopper og senere trener. Han konkurrerte internasjonalt for Vest-Tyskland i årene 1979-1990.

Schilli var opprinnelig kombinertløper, men fra 16-årsalderen satset han kun på hopp. Han ble nummer 17 i hopp i junior-VM i Trondheim 1984. I VM i skiflyging i Bad Mitterndorf 1986 ble han nummer 39 av 50 deltakere, i Oberstdorf i 1988 fikk han 29.-plass. Han ble nummer 78 sammenlagt i verdenscupen 1986/87 og 50 i 1988/89. Hans beste plassering i enkeltrenn i verdenscupen var 11.-plass i normalbakken i Sapporo 17. desember 1988. Schilli deltok i den tysk-østerrikske hoppuka i årene 1985-1990.

Sammenlagtplasseringer i Hoppuka:

Rolf Schilli har ni ganger tatt sølvmedalje i vesttyske mesterskap. Siden 1996 har han vært hopptrener. Fra 2008 til 2010 var han hjelpetrener på det tyske A-landslaget, fra 2010 hovedtrener for Tysklands ungdomslandslag, før han i 2013 ble hovedtrener for hopp i toppidrettssenteret Olympiastützpunkt Hinterzarten.

## Referanser


## Hovedkilde
* Adam Kwieciński: Hoppresultater Rolf Schilli (besøkt 13. mars 2016)

## Eksterne lenker
*
Fraser Point

**Fraser Point** er et nes mellom Marr Bay og Mackintosh Cove på nordkysten av Laurie Island i Sør-Orknøyene. Det ble kartlagt av Scotia-ekspedisjonen i 1903 og i 1912–13 av kaptein Petter Sørlle. Det ble kartlagt på nytt i 1933 av mannskapet på Discovery Investigations ombord på RRS «Discovery II» som ga det navn etter Francis C. Fraser.

## Referanser
Wyatt Island

**Wyatt Island** er en øy og som ligger 3,7 km sør for Day Island nær midten av Laubeuf Fjord, utenfor vestkysten av Graham Land. Den ble først kartlagt i 1936 av British Graham Land Expedition (BGLE) under John Riddoch Rymill som benyttet det provisoriske navnet South Island. Øya ble kartlagt på nytt i 1948 av Falkland Islands Dependencies Survey (FIDS) og ble navngitt på nytt etter viseadmiral Arthur G.N. Wyatt, hydrograf i marinen 1945-–950.
Den transkaspiske regionen

**Den transkaspiske regionen** (russisk Закаспийская Область, Zakaspijskaja Oblast) eller **Transkaspia** er et navn som ble benyttet før 1924 om de russiske områdene øst for Kaspihavet som grenset til Khorasan i Iran og Afghanistan i sør, den tidligere russiske provinsen Uralsk i nord, det tidligere russiske protektoratet Khiva og Bukhara-emiratet i nordøst og Afghanistan i sørøst. Området var 550 489&nbsp;km² stort med 377&nbsp;416 innbyggere i 1897. Omrmådet tilsvarer i dag omtrent Turkmenistan. 

## Historie
Transkaspia ble erobret av Russland i 1879-1885 i en rekke felttog ledet av generalene Lomakin, Skobelev og Mikhail Annenkov. Byggingen av Den transkaspiske jernbanen startet ved kysten av Kaspihavet i 1879 for å sikre russisk kontroll over regionen og gi en rask militærveg til den afghanske grensen. I 1885 oppsto nesten en krise da russerne annekterte oasen Pendjeh sør for Merv, og Storbritannia nesten gikk til krig da de trodde at russerne kom til marsjere videre til Herat i Afghanistan. Frem til 1898 var Transkaspia en del av generalguvernørskapet Kaukasus og styrt fra Tiflis, men samme år ble det gjort om til oblastet Russisk Turkestan og styrt fra Tasjkent. I revolusjonsperioden i 1917-191 var Transkaspia en kort periode okkupert av britisk-indiske styrker fra Meshed. Regionen var en av de siste områdene med motstand fra Basmatsji under bolsjevikene og de siste opprørerne rømte over grensen til Afghanistan og Iran i 1922-1923.
James Craig

**James Craig**, 1. viscount Craigavon, (født 8. januar 1871 i Belfast, død 24. november 1940 i Glencraig i County Down) var en unionistisk politiker, formann for Ulster Unionist Party og første statsminister for Nord-Irland.

## Liv og virke
### Bakgrunn
Craig ble født i forstaden Sydenham i Øst-Belfast. Faren var av en velstående brennerifamilie som bygde sin formue på produksjon av whiskey: Dunville Wiskey. Faren James Craig (1828–1900) hadde et stort landsted, Craigavon, i nærheten av Lisburn. 

Craig fikk sin utdannelse ved Merchiston Castle School i Edinburgh i Skottland. Etter å ha drevet med kjøp og salg med aksjer gikk han inn i British Army og kjempet i annen boerkrig.

### Politisk virke
Etter hjemkomsten til Irland ble han medlem av det britiske Underhuset for valgkretsen East Down. Dette setet innehadde han fra 1906 til 1918. Fra 1918 til 1921 representerte han valgkretsen Mid Down. Fra 1919 hadde han forskjellige verv i statsminister Lloyd Georges regjering.

Kort før første verdenskrig samlet Craig de opposisjonelle unionistiske krefter i provinsen Ulster mot den såkalte Home Rule. I dette øyemed grunnla og organiserte han den paramilitære Ulster Volunteers. De fikk støtte i form av våpenleveranser fra Tyskland. I februar 1921 avløste han Edward Carson som formann for Ulster Unionist Party.

Ved det første nordirske parlamentsvalget i 1921 ble Craig innvalgt i det nylig opprettede underhuset for Nord-Irland. I juni 1921 ble Craig Nord-Irlands første statsminister. Han var tilhenger av Orangeordenen og overbevist antikatolikk. 

I april 1934 uttalte han, som svar på et spørsmål fra George Leeke vedrørende Craigs protestantiske parlament: 

:*I have always said I am an Orangeman first and a politician and Member of this Parliament afterwards … The Hon. Member must remember that in the South they boasted of a Catholic State. They still boast of Southern Ireland being a Catholic State. All I boast is that we are a Protestant Parliament and a Protestant State.*

I 1918 ble han adlet til baronett og i 1927 gjort til viscount av Craigavon i County Down. Craig ble også æresdoktor ved Queen’s University of Belfast (1922) og University of Oxford (1926).

Craig døde i embedet i 1940. Han ble etterfulgt av finansminister John Miller Andrews.

## Referanser


## Litteratur
* 

## Eksterne lenker
* 
*
Molnar Rocks

**Molnar Rocks** er en holme som ligger 7 km vest for midten av Lavoisier Island i Biscoe Islands. Den ble kartlagt etter flyfoto tatt av Falkland Islands and Dependencies Aerial Survey Expedition (FIDASE) (1956–57) og navnsatt av UK Antarctic Place-Names Committee (UK-APC) etter George W. Molnar, en amerikansk fysiolog  som har spesialisert seg på hvordan kroppen reagerer på kulde.
Siniger Nunatak

**Siniger Nunatak** er en klipperik ås med en høyde opp mot over 500 moh i den øvre delen av Russell East-breen på Trinityhalvøya i Graham Land i Antarktis.

Nunataken er kalt opp etter bebyggelsen Siniger i Sør-Bulgaria.

Siniger Nunatak ligger 2,97 km nordøst for Morava Peak i Trakiya Heights, 4,5&nbsp;km øst for Mount Canicula, 3,5&nbsp;km sør for Gigen Peak i Erul Heights og 6,54&nbsp;km vest-sørvest for Panhard Nunatak.
Gájsásj

**Gájsásj** er et fjell på grensa mellom Jokkmokk og Arjeplog kommuner i svensk Lappland, nordøst for innsjøen Tjieggelvas. Den høyeste toppen er *Gájsásjtjårro* (1046 moh.) på Arjeplogs side av grensa.

## Fotnoter


## Referanser
Cape Harcourt

**Cape Harcourt** er et nes på østsidenav Harcourt Island på nordkysten av Sør-Georgia, og danner nordsiden av innløpet til Royal Bay. Navnet går tilbake til minst 1920.

## Referanser
Sistema Central

**Sistema Central** er en fjellkjede på Den iberiske halvøy og en av de meste dominerende delene av det iberiske platået (Meseta Central). Fjellkjeden deler platået i to deler. Sistema Central går fra øst til vest, stort satt langs den sørlige grensen til den autonome regionen Castilla y León og inn i Portugal.

Fjellene består av flere mindre fjellkjeder, som Sierra de Guadarrama som går om lag langs grensen mellom Madrid og Castilla y León, og Sierra de Gredos nord for grensen mellom Castilla y León og Castilla-La Mancha og inn i Extremadura. I sistnevnte ligger det høyeste fjellet i systemet, Pico Almanzor på 2&nbsp;592 meter over havet.

Av andre fjellkjeder i Sistema Central finner en Sierra de Ayllón, Sierra de Ávila, Sierra dere la Paramera, Sierra de Candelario, Sierra de Francia, Sierra de Gata og Serra da Estrela i Portugal.

## Eksterne lenker
*
Jordskjelvet i Damaskus i 847

**Jordskjelvet i Damaskus i 847** skjedde (trolig den 24. november) i 847. Nyere forskning har indikert at jordskjelvet var en del av flere jordskjelv som strakk seg fra Damaskus i sør, til Antiokia i nord og Mosul i øst.
Det er estimert at 20&nbsp;000 mennesker mistet livet i Antiokia ifølge historikeren Al-Dhahabi på 1200-tallet, og 50&nbsp;000 i Mosul. En tror at skjelvet var av de kraftigste som har skjedd langs Dødehavsforkastningen.

## Andre jordskjelv i 847
Flere andre byer i Midtøsten fikk også store ødeleggelser i 847, trolig den samme dagen (24. november). Jordskjelvet i Antiokia kan ha vært det samme som ødela mye av Damaskus i Syria den 24. november 847. I Damaskus begynte jordskjelvet tidlig om morgenen og skjelvene varte til minst midt på dagen. En del av Umayyade-moskeen ble ødelagt og minareten falt ned. Broer og hus kollapset, og store steiner ble forflyttet. Andre byer nær Damaskus ble også ødelagte, som Darayya.

Det var ødeleggelser i byen Homs (Syria), i Libanon, og i regionen Al-Jazira. Det var også et stort jordskjelv i Mosul (nå i Irak), der opp til 50&nbsp;000 mennesker ble drept.
Farlige kurver

***Farlige kurver*** (originaltittel: *Il sorpasso*) er en italiensk road movie og dramakomedie fra 1962 produsert og regissert av Dino Risi.

## Handling
Filmen starter i et tilsynelatende tomt område av Roma en august-morgen i løpet av en italiensk merkedag kalt Ferragosto. En ung, bekymret juss-student, Roberto titter ut av vinduet sitt, og blir bedt av en 40-årig mann ved navn Bruno, på en gate nedenfor som sitter i en Lancia Aurelia, om å gjennomføre en telefon-samtale for ham. Roberto ber ham komme opp til leiligheten, og ta telefonen selv. Etter at Bruno ikke klarer å kontakte vennene sine - han er en hel time for sent for et planlagt møte med dem, noe han tilsynelatende ikke anser som et godt nok motiv for at de skal ha "forlatt" ham - insisterer på å tilbakebetale Robertos høflighet med en aperitiff. Roberto er lei av å studere videre den kvelden, og blir et enkelt bytte for Brunos entusiasme.

Men Bruno er også høylytt, frekk, risiko-villig, og skrytende. Han kjører hensynsløst, og kjører ofte langt over den tillate fartsgrensen. Bruno er imidlertid også en veldig sjarmerende og sympatisk person, og Roberto føler seg tiltrukket av hans impulsive holdning. I løpet av to dager langs kysten av Lazio og Toscana, opplever de to mennene forskjellige opplevelser samtidig som de gradvis får vite stadig mer om hverandre.

De to mennene møter spontant noen av Robertos slektninger, og som et resultat av noen av Brunos observasjoner, innser Roberto at barndommen hans ikke var så fantastisk som han husket det. Senere får Roberto vite om Brunos mislykkede ekteskap og hans tenåringsdatter, som avslører et liv som ikke er så bekymringsløst som det Bruno later til å ha.

## Skuespillere
* Vittorio Gassman som Bruno Cortona
* Jean-Louis Trintignant som Roberto Mariani
* Catherine Spaak som Lilli Cortona
* Claudio Gora som Bibi.
* Luciana Angiolillo som Bruno's kone.
* Linda Sini som tante Lidia
* Nando Angelini som Amedeo

## Referanser


## Eksterne lenker
*
Oscar Dehkes

**Oscar Marinius Dehkes** (født 31. juli 1874, død 1949) var en norsk arkitekt som tegnet en rekke bygårder, ikke minst i Oslo, på overgangen mellom 1800- og 1900-tallet.

Dehkes arbeidet en periode som assistent for Kristen Rivertz sammen med Oscar Hoff. Han etablerte egen praksis i 1896, men fortsatte å samarbeide med Hoff til 1898.

Dehkes er mest kjent for å ha tegnet en rekke leiegårder i Kristiania, men tegnet også enkelte villaer. Aktivitet fra Dehkes' side er kjent frem til 1903. Bygårdene er preget av historisme med nyromanske og nygotiske trekk, med en utvikling mot jugend. Jugendpreget er særlig sterkt i *Torvgården* i Moss, som markerer et høydepunkt i Dehkes' arkitektvirke.

I 1907 utvandret Dehkes til Amerika.

## Bygninger i utvalg
(I Oslo med mindre annet er nevnt)
* Leiegård i Hegdehaugsveien 18 (1896)
* Leiegård i Frydenlundgata 17 (1897)
* Leiegård i President Harbitz' gate 23 (1898)
* Leiegård i Hegdehaugsveien 14 (1898)
* Leiegård i Eckersbergs gate 15 (1898)
* Leiegård i Neuberggata 24 (1898)
* Bolig- og forretningsgård i Pilestredet 15 (1898; sammen med Oscar Hoff, med assistanse fra C. Selmer)
* Bogstadveiens kapell, Bogstadveien 49C (bygård med forsamlingslokale, 1899, i samarbeid med Egil Selmer)
* Leiegård i Camilla Colletts vei 12 (1900)
* Leiegård i Skovveien 39 (1901)
* Leiegård i Niels Juels gate 66 (1902)
* Leiegård i Frognerveien 12 (1902)
* Trevilla i Nedre Skogvei 5 (1902)
* Villa i Haakon den godes vei 12 (1902)
* Leiegårder i Vogts gate 52, 54, 56 og 58 (1902)
* Forretningspalasset *Torvgården*, Gudes gate 2, Moss (1903)

## Referanser




## Kilder
* Geir Tandberg Steigan: Arkitekter: Oskar Dehkes (1874–1949) (Har også oppslag om mange av enkeltbygningene)
*
Beer (Devon)

**Beer** er en landsby sørøst i Devon i England ved Lyme Bay. Den ligger langs verdensarvstedet Jurassic Coast og er omgitt av vakre klipper, som **Beer Head.**  

Landsbyen ligger 40 km fra Exeter. 

I dag er hovednæringen hovedsakelig turisme og fiske. Beer har en bratt strand av småstein. 

## Landsbynavnet
Landsbyens navn kommer ikke av det engelske ordet for øl. Det har blitt lansert ulike teorier om navnets etymologi, blant annet at navnet kan stamme fra det gammelengelske ordet *bearu*, som betyr «lund» og som viser til den gamle skogen rundt byen.

## Se også
* Lyme Regis
* Sidmouth
* Seaton

## Referanser


## Eksterne lenker
* 
* Om Beer på den britiske myndigheten Ordnance Surveys nettsted *Get Outside*
Mount Larsen (Victoria Land)

**Mount Larsen** er et fjell i Victoria Land i Antarktis. Det rager 1&nbsp;560 moh., med en bratt nordside, seks kilometer sørvest for Hansen Nunatak ved sørsiden av munningen av Reevesbreen. Det ble oppdaget av Discovery-ekspedisjonen (1901–04) under Robert Falcon Scott, som navngav det etter kaptein Carl Anton Larsen, en norsk antarktisfarer som utforsket østkysten av Antarktishalvøya  med fangstskuta «Jason» i 1892–93, noe som markerte starten på den kommersielle hvalfangsten i Antarktis. Larsen førte mange hvalfangstekspedisjoner frem til han døde i desember 1925 mens han seilte i Rosshavet.

## Referanser
Eivind S. Homme

**Eivind Sigvart Homme** (født 23. januar 1957 i Fyresdal) er en norsk diplomat som er Norges ambassadør i Singapore fra 2021.

Homme var Norges ambassadør til Indonesia 2008–2012 og ambassadør til India 2012–2015.

Homme vokste opp i Skien. Han er cand.mag. fra Universitetet i Oslo og ble ansatt i Utenriksdepartementet i 1984. Han var ministerråd ved den norske ambassaden i Beijing 2001–2005 og avdelingsdirektør i Utenriksdepartementet 2005–2008. I tiden 2015–2018 var han vært spesialrådgiver i UD. Fra 2018 har han vært leder for Stortingets internasjonale avdeling. Han var Norges styremedlem i GAVI-stiftelsen 2015–2016.

Han ble utnevnt ridder av Den Kongelige Norske Fortjenstorden i 2009 og kommandør i 2013.

## Referanser
Storegutt

**Storegutt** er et fjell, 1&nbsp;465 moh, som ligger 50 km vest for Edward VIII Bay og18 km sør for Jennings Bluff. Det ble kartlagt av norske kartografer fra flyfoto tatt av Lars Christensen-ekspedisjonen i 1936–37 og gitt nanet Storegutt.
English Strait

**English Strait** er et 17&nbsp;km langt og 2&nbsp;km bredt sund mellom Greenwich Island og Robert Island i Sør-Shetlandsøyene i Antarktis. Sundet går fra sørøst mot nordvest og har innløp mellom Santa Cruz Point og Edwards Point i sør, og Fort William Point og Okol Rocks på Aitcho Islands i nord.

Navnet går tilbake til 1822.

## Eksterne lenker
*L.L. Ivanov. Antarktus,  Livingston Island -Kart. Skala 1:120000 topografisk kart  Troyan: Manfred Wörner Foundation, 2009.  ISBN 978-954-92032-6-4
Ragnhild Vassvik

**Ragnhild Vassvik** (født 21. juni 1966 i Gamvik) er en norsk politiker (Ap). I 2023 ble hun valgt til ordfører i Gamvik. Hun var statssekretær fra 2012 til 2013 og fylkesordfører i Finnmark fra 2017 til 2019. 

Fra 2012 og til regjeringsskiftet i 2013 var hun statssekretær for samiske spørsmål og nasjonale minoriteter i Fornyings- og administrasjonsdepartementet. I 2015 ble hun valgt til varafylkesordfører i Finnmark fylkesting og i 2017 ble hun valgt til fylkesordfører etter at sittende fylkesordfører Runar Sjåstad ble valgt inn på Stortinget. Hun har også sittet flere år i kommunestyret og i formannskapet i Karasjok kommune.

Vassvik er opprinnelig fra Gamvik, men har bodd mange år i Karasjok. Før hun ble statssekretær arbeidet hun som avdelingsleder ved Senter for samisk helseforskning ved Universitetet i Tromsø.

I 2019 uttalte hun at «Det er på tide at Norge avskaffer sanksjonene mot Russland og i stedet innfører lignende tiltak mot USA».

## Referanser
 

## Eksterne lenker
*
Hamada Talat

**Hamada Talat** (født 1981) er en egyptisk skytter som konkurrerer i rifleskyting. 

Han har ingen større internasjonale resultater, men vant blant annet det afrikanske mesterskapet i 2015

## Eksterne lenker
*
Microsoft Access

**Microsoft Access** er et databasehåndteringsprogram som er utviklet av Microsoft, og som kombinerer en relasjonsdatabase og Microsoft Jet Database Engine med utviklingsverktøy og et grafisk brukergrensesnitt. Microsoft Access er en del av den profesjonelle eller høyere utgaver av programvarepakken Microsoft Office, og selges også separat.

Første versjon ble lansert i november 1992. Siste versjon er Microsoft Access 2016 (16.0.4229.1024), som ble lansert 22. september 2015.

## Referanser


## Eksterne lenker
*
Napis Tortungpanich

**Napis Tortungpanich** (født 1995) er en thailandsk skytter som konkurrerer i rifleskyting. 

Han har ingen større internasjonale resultater, og har aldri blitt topp 30 i et verdenscupstevne, men er kvalifisert til Sommer-OL 2016. 

## Eksterne lenker
*
Henri Junghänel

**Henri Junghänel** (født 1988) er en tysk skytter som konkurrerer i rifleskyting.

Han tok gull under Sommer-OL 2016.. Han ble kåret til årets skytter av ISSF i 2013.

## Referanser


## Eksterne lenker
*
Stockhorn (Bern-Alpene)

**Stockhorn** er et fjell i Bern-Alpene, ovenfor byen Erlenbach i Simmetal.

Stockhorn er 2&nbsp;190 meter over havet og det går en taubane til toppen, hvor det ligger en restaurant. 

Fra toppen kan en se de omliggende Alpene med Eier, Mönch, Jungfrau, Diablerets og Mont Blanc, samt dalene til Aare, Thun og Thunsjøen, Interlaken og Jurafjellene.
The Document Foundation

**The Document Foundation** er en ikke-kommersiell organisasjon som fremmer fri og åpen programvare programvare for dokumenthåndtering. Organisasjonen ble grunnlagt 28. september 2010 av medlemmer av OpenOffice.org-fellesskapet. Organisasjonens formål er å håndtere og utvikle den frie og åpne kontorprogramvaren LibreOffice, uavhengig av leverandørers kontroll og med støtte for formatet OpenDocument.  The Document Foundation er registrert i Tyskland som en stiftelse.

Organisasjonen ble delvis skapt av frykt for at Oracle Corporation, etter oppkjøpet av Sun Microsystems, ville stanse utviklingen av OpenOffice.org, slik de hadde gjort med OpenSolaris.

## Referanser


## Eksterne lenker
*
Cassio Rippel

**Cassio Rippel** (født 2. mai 1978) er en brasiliansk skytter som konkurrerer i rifleskyting. 

Hans største internasjonale resultat er en gullmedalje fra de panamerikanske leker i 2015. 

## Eksterne lenker
*
Li Huawei

**Li Huawei** (født 14. november 1998) er en kinesisk skøyteløper.

Sesongen 2014/15 deltok hun i både sprint-VM og enkeltdistanse-VM i henholdsvis Astana, Kasakhstan og i Heerenveen, Nederland med en 14.-plass i Sprint-VM 2015. I Enkeltdistanse-VM 2015 ble det 20.-plass på både 2×500 meter og på 1 000 meter.

Sesongen 2015/16 ble hun tatt ut til Vinter-OL for ungdom på Lillehammer, Norge med skøyteøvelsene arrangert på Hamar i Vikingskipet, hvor hun ble nummer tre og fikk bronse på 2×500 meter. Hennes nest beste plassering under samme stevne var en sjetteplass i lagsprint med mikslag av to jenter og to gutter.

## Personlige rekorder
Oppdatert 9. mars 2016.

## Internasjonale mesterskap
Sprint-VM på skøyter deltatt en gang.
:* Astana 2015.
::* Beste resultat 14.-plass sammenlagt i Astana 2015.
Enkeltdistanse-VM på skøyter deltatt i ett VM ved to konkurranser.
:* Heerenveen 2015 på 2×500 m og 1 000 m.
::* Beste resultat 20.-plass på både 2×500 m og 1 000 m, begge i Heerenveen 2015.

## Referanser




## Eksterne lenker
* 
*  Li Huawei på SpeedskatingResults.com
*  Li Huawei på Jakub Majerski's Speedskating database (Adelskalender distanser og sammenlagt)
* 
;Bilder
*  Bilder av Li Huawei på SpeedSkatingPhotos.info/DesgPhoto.com
Mount Schuyler

**Mount Schuyler** er et fjell med en høyde opp mot 1&nbsp;435 moh utenfor nordøstenden av Detroit Plateau i Graham Land på Antarktishalvøya Det ligger over  Russell West-breen i nord og Victorybreen mot sørøst. Fjellet er en del av isbreskillet mellom Bransfieldsundet og Prince Gustav Channel.

Fjellet er oppkalt etter den amerikanske diplomaten Eugene Schuyler (1840-1890) som undersøkte det bulgarsk aprilopprøret i 1876 og som var medforfattar av utkastene til den påfølgende Konstantinopelkonferansen i 1878.

Mount Schuyler ligger 2,28 km sør-sørvest for Sirius Knoll, 4,35&nbsp;km vest for Antonov Peak og 9,35&nbsp;km vest-nordvest for Mount Daimler i Trakiya Heights, 12,35&nbsp;km nord-nordvest for Mount Reece i Kondofrey Heights og 12,06&nbsp;km sør for Tinsel Dome.

## Kilder
* Bulgarsk antarktisk stedsnavnregister. Bulgarias antarktiske stedsnavnskommisjon. (detaljer på bulgarsk, grunnleggende data in English)
* SCAR Composite Antarctic Gazetteer.
Feiemaskin

**Feiemaskin**, **vegkost**, eller **feiebil** er en kommunal maskin som blir benyttet for å fjerne søl og skrot fra veier og åpne plasser. Det som kostene på feieaggregatet samler sammen blir sugd inn i en oppsamlingstank. 

Det finnes ulike typer, både selvgåande maskiner og feieaggregat montert på traktorer og lastebiler. Når en lastebil er ombygd til feiemaskin blir de ofte kalt **feiebil**.

Feiebiler blir ofte benyttet sammen med spylebiler. 


Hako-Citymaster 1200 CityCleaner.JPG|Hako selvgåande feiemaskin.
Kehrmaschine Schmidt Swingo Stadtreinigung Hamburg Detail 13.jpg|Frontmonterte koster på selvgående feiemaskin.
Zametací auto Škoda v Novopetrovické ulici.jpg|Skoda feiebil.
GuentherZ 2008-04-27 0746 Wien MAN-Kehrfahrzeug MA48.jpg|MAN feiebil.
Stadtreinigung Hamburg MB Atego Kehrmaschine 04.jpg|Mercedes-Benz feiebil.
Fuso Canter sweeper trucks.jpg|Mitsubishi feiebil.
Stadtreinigung Hamburg MB Atego Kehrmaschine Detail 08.jpg|Feieaggrgat på en feiebil.
Zametací auto Pražských služeb (01).jpg|Her ser en litt mer av feieaggregatet.
Hakotrac 2750 v.jpg|Minitraktor med kost.
Strassenkehrmaschine.jpg|En historisk hestetukket  feiemaskin.
Vitaliy Dovgun

**Vitaliy Dovgun** (født 1971) er en kasakhstansk skytter som konkurrerer i rifleskyting. 

Hans største internasjonale resultat er gull fra Asialekene 2006. Han deltok under Sommer-OL 2008 for Kasakhstan.

## Referanser


## Eksterne lenker
*
Tomáš Jeřábek

**Tomáš Jeřábek** (født 1973) er en tsjekkisk skytter som konkurrerer i rifleskyting. 

Hans største internasjonale resultat er to EM-gull fra 2005 og 2007. 

## Referanser


## Eksterne lenker
*
LibreOffice Draw

**LibreOffice Draw** er et program i kontorprogramvaren LibreOffice, som blir utviklet av The Document Foundation. Programmets oppgave er å skape vektorgrafikk. Det inneholder også  en rekke stiler for å opprette tegninger og flytkart, og er kompatibelt med tidligere versjoner av CorelDRAW. Programmets har en lignende funksjonalitet som Scribus, Microsoft Visio og Microsoft Publisher.

Første versjon ble lansert 25. januar 2011 som en fork av OpenOffice.org Draw. Siste versjon er 5.1.1 som ble lansert 10. mars 2016. 

## Referanser
Luigi Comencini

**Luigi Comencini** (1916–2007) var en italiensk filmregissør. Etter arkitekturstudier i Milano og arbeid som filmkritiker regidebuterte Comencini i 1946 med en dokumentarfilm om barn i Milano. Han ble ansatt av filmselskapet Lux i Roma, hvor han lagde flere kommersielle komediefilmer og melodrama.

Hans første store suksess var *[[Brød, kjærlighet og fantasi]]* fra 1953. Andre kjente verk er *Veien hjem* (1960), *[[Hvite løgner (film)|Hvite løgner]]* (1967) og *Lo scopone scientifico* (1972), samt TV-seriene *Le avventure di Pinocchio* (1972) og *Historien* (1986).

Han har fire døtre som alle jobber i filmbransjen. Paola Comencini har laget kostymene till samtlige av farens filmer fra 1980 av, Eleonora Comencini er produsent og Cristina Comencini og Francesca Comencini er begge regissører.

## Regi (spillefilm)
* 1948 *[[Forbudt å stjele!]] (Proibito rubare)*
* 1949 *Imperatore di Capri* 
* 1951 *[[Bak nedrullede gardiner]] (Persiane chiuse)*
* 1952 *Heidi*
* 1952 *[[Kvinner til salgs]]*
* 1953 *[[La valigia dei sogni]]*
* 1953 *[[Brød, kjærlighet og fantasi]] (Pane, amore e fantasia)*
* 1954 *[[Brød, kjærlighet og sjalusi]] (Pane, amore e...)*
* 1955 *[[Den lille kafeen]] (La bella di Roma*
* 1957 *[[La finestra sul Luna Park]]*
* 1957 *Mariti in città (1957)
* 1958 *Mogli pericolose 
* 1959 *[[Kjærlighetens overraskelser]] (Le sorprese dell'amore)*
* 1959 *[[Og det på en mandag morgen]] (Und das am Montagmorgen)*
* 1960 *[[Veien hjem (1960)|Veien hjem]] (Tutti a casa)*
* 1961 *A cavallo della tigre*
* 1962 *Commissario*
* 1964 *[[To dager og to netter]] (La ragazza di Bube)*
* 1964 *Tre notti d'amore*
* 1964 *La mia signora*
* 1965 *[[Dukkene]] (Le bambole)*
* 1965 *Il compagno Don Camillo*
* 1967 *[[Hvite løgner (film)|Hvite løgner]] (Incompreso)*
* 1968 *[[Italias hemmelige politi]] (Italian Secret Service)*
* 1969 *[[Unge herr Casanova]]*
* 1969 *[[Senza sapere niente di lei]]*
* 1972 *Lo scopone scientifico*
* 1972 *Le avventure di Pinocchio* (TV)
* 1974 *[[Delitto d'amore]]*
* 1974 *Mio Dio, come sono caduta in basso!*
* 1975 *La donna della domenica*
* 1976 *Signore e signori, buonanotte*
* 1976 *Basta che non si sappia in giro!..*
* 1976 *Quelle strane occasioni*
* 1977 *Il gatto*
* 1979 *[[Trafikk på italiensk]] (L'ingorgo, una storia impossibilie)*
* 1980 *[[Voltati Eugenio]]*
* 1982 *Cercasi Gesù*
* 1986 *[[Historien (film)|Historien]] (La storia)*
* 1987 *Un ragazzo di Calabria*
* 1988 *La Bohème*
* 1989 *Buon Natale... Buon anno*
* 1991 *Marcellino*

## Dokumentar
* 1937 *La novelletta*
* 1946 *Bambini in città* (kortfilm)
* 1970 *I bambini e noi* (TV)

## Referanser


## Eksterne lenker
* 
*
Cerosterna

* Se Systematisk inndeling

***Cerosterna*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore til store, mer eller mindre brunlige trebukker. Oversiden er ofte kledt med gulaktig bestøvning.

## Levevis
Disse billene har larver som lever i død ved av løvtrær, ofte like under barken. Noen av artene er regnet som skadedyr i skogbruket, særlig fordi de kan spre parasittiske rundormer.

## Utbredelse
Slekten er utbredt i Sørøst-Asia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Monochamini Aurivillius, 1921 eller Lamiini
******** Slekten *Cerosterna* Dejean, 1835 - 12 arter
********* *[[Cerosterna approximator]]* Thomson, 1865 
********* *[[Cerosterna fabricii]]* Thomson, 1865
********* *[[Cerosterna fasciculata]]* Aurivillius, 1924
********* *[[Cerosterna javana]]* White, 1858
********* *[[Cerosterna luteopubens]]* (Pic, 1925)
********* *[[Cerosterna maculicornis]]* Thomson, 1865
********* *[[Cerosterna perakensis]]* Breuning, 1976
********* *[[Cerosterna pollinosa]]* Buquet, 1859
********* *[[Cerosterna pulchellatrix]]* (Westwood, 1837)
********* *[[Cerosterna ritsemai]]* Heller, 1907
********* *[[Cerosterna rouyeri]]* Ritsema, 1906
********* *[[Cerosterna scabratrix]]* (Fabricius, 1781)	 
********* *[[Cerosterna stolzi]]* Ritsema, 1911
********* *[[Cerosterna umbrosa]]* Thomson, 1865
********* *[[Cerosterna variegata]]* (Aurivillius, 1911)

## Kilder
* Catalog of the lamiines of the world - Monochamini
* Katalog over artene, Gamle verden
* Bildegalleri 

## Eksterne lenker
*
Kvalifisering til Eliteserien i fotball for menn 2017

**[[Kvalifisering til Eliteserien i fotball for menn|Kvalifisering]] til [[Eliteserien i fotball for menn 2017]]** ble spilt i november og desember 2016. Kvalifiseringen omfattet de fire lagene som endte på 3.–6.-plass i 1. divisjon, , ,  og , og det laget som endte på 14.-plass i Eliteserien 2016, . Vinnerne i de to første kampene, Jerv og Kongsvinger, møttes til en finale, og Jerv, som vant denne møtte Stabæk fra eliteserien i en play-off over to kamper. Vinneren av disse kampene ble Stabæk som beseiret Jerv 2–1 sammenlagt, og som dermed kvalifiserte seg til spill i Eliteserien i fotball for menn 2017.

Reglementet for kvalifiseringen er fastsatt av Norges Fotballforbund:

## Tabeller 2016

### Eliteserien

### 1. divisjon

## Kamper
### Semifinaler 1. divisjon
**5. og 19. november 2016**

*Kampen ble stoppet etter første omgang grunnet vanskelige spilleforhold, andre omgang utsatt til 19. november

**5. november 2016**

### Finale 1. divisjon
**26. november 2016**

### Play-off
**30. november 2016**

**4. desember 2016**

## Se også
* Kvalifisering til Eliteserien i fotball for menn

## Referanser
Emilio Silva

**Emilio Silva Barrera** (født 9. november 1965 i Elizondo, Navarra) er en spansk journalist, en av grunnleggerne av ARMH, en gruppe som har brukt mange år på jakt etter de stedene der de begravet ofrene under den spanske borgerkrigen og det påfølgende diktatur.

Selv om han ville vie seg til poesi som ung, ble ham uteksaminert i sosiologi, og han viet mesteparten av sitt yrkesaktive liv til journalistikken. Han ble senere redaktør i "Fall den som måtte falle" i Manel Fuentes-perioden. 

I mars 2000, lokaliserte ham en massegrav i Priaranza del Bierzo i León, stedet der hans egen bestefar hadde blitt begravd, sammen med tolv andre menn.  Alle disse var medlemmer av venstreorienterte organisasjoner og republikaner drept under borgerkrigen, av falangister den 16. oktober 1936.

I september 2000 publiserte han en artikkel i *La Crónica de León* under tittelen: "Min bestefar var også en av de forsvunnede" (original: "Mi abuelo también fue un desaparecido"). I artikkelen beklaget ham hvordan det spanske samfunnet hadde behandlet den kjente  Pinochet-saken, og hvordan det ikke ble gjort noe i forbindelse med leting etter de tusenvis av menn og kvinner, som hadde forsvunnet under den spanske borgerkrigen. 

Oppdagelsen av massegraven der de som i dag er kjent som "de tretten fra Priaranza" ga grunnlag for stiftelse av ARMH, hvor han er leder i dag, i samarbeid med Santiago Macías, Palma Granados og Jorge López. Organisasjonen har vært opptatt av å lete etter de massegravene med drepte republikanere. Undersøkelser av utallige massegraver har bidratt med data til familiemedlemmene som i flere tiår ikke har visst noe om deres kjære som forsvant.

Han har publisert boka "Francos Massegraver: republikanerne som diktatoren etterlot i veikantene" (original: "*Las Fosas de Franco": los republicanos que el dictador dejó en las cunetas"* ), på forlaget Temas de Hoy, i samarbeid med Santiago Macías.

Fra 2007 til 2014 fikk formannskapet i ARMH et politisk tillitsverv for Izquierda Unida i Rivas Vaciamadrid kommune. 

## Referanser


## Eksterne lenker
* '''Asociación para la Recuperación de la Memoria Histórica''' 
; Presse artikler av Emilio Silva
* Entrevista-chat con Emilio Silva en ''El País'', 18 de julio de 2006.
* El final de la insignificancia, Público, 18 de julio de 2009
* La auténtica Transición, Público, 19 de noviembre de 2010
Nanohammus

* Se Systematisk inndeling

***Nanohammus*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Nokså små (gjerne 8-10 millimeter), brune trebukker, dekkvingene ofte med lyse flekker. Antennene er lange, hos hannene gjerne betydelig lengre enn kroppen. Pronotum har en pigg midt på den avrundede sidekanten. Dekkvingene er parallellsidige med rettvinklede "skuldre".

## Levevis
Disse billene har larver som lever i død ved av løvtrær, ofte like under barken.

## Utbredelse
Gruppen er utbredt i Sørøst-Asia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Monochamini Aurivillius, 1921
******** Slekten *Nanohammus* Bates, 1884 - 12 arter
********* *[[Nanohammus aberrans]]* (Gahan, 1894)
********* *[[Nanohammus alboplagiatus]]* Breuning, 1944
********* *[[Nanohammus annulicornis]]* (Pic, 1934)
********* *[[Nanohammus grangeri]]* Breuning, 1962
********* *[[Nanohammus itzingeri]]* (Breuning, 1935)
********* *[[Nanohammus myrrhatus]]* (Pascoe, 1878)
********* *[[Nanohammus rondoni]]* Breuning, 1963
********* *[[Nanohammus rufescens]]* Bates, 1884
********* *[[Nanohammus sinicus]]* (Pic, 1925)
********* *[[Nanohammus subfasciatus]]* (Matsushita, 1941)
********* *[[Nanohammus taiyal]]* Gressitt, 1951

## Kilder
* Catalog of the lamiines of the world - Monochamini
* Katalog over artene

## Eksterne lenker
*
Xenohammus

* Se Systematisk inndeling

***Xenohammus*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore til store (10-40 millimeter), slanke, gråbrune trebukker. Antennene er lange, hos hannene gjerne betydelig lengre enn kroppen. Pronotum har en pigg midt på den avrundede sidekanten. Dekkvingene er avlange med markerte, rettvinklede "skuldre". Hver dekkvinge har et skrått, mørkt bånd litt bak midten. Beina er forholdsvis lange.

## Levevis
Disse billene har larver som lever i død ved av løvtrær, ofte like under barken.

## Utbredelse
Gruppen er utbredt i Sørøst-Asia, fra Assam i vest til Filippinene i øst.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Monochamini Aurivillius, 1921
******** Slekten *Xenohammus* Schwarzer, 1931 - 9 arter
********* *[[Xenohammus albomaculatus]]* Wang & Chiang, 2000
********* *[[Xenohammus assamensis]]* Breuning, 1935
********* *[[Xenohammus bimaculatus]]* Schwarzer, 1931
********* *[[Xenohammus flavoguttatus]]* Pu, 1999
********* *[[Xenohammus griseomarmoratus]]* Breuning, 1956
********* *[[Xenohammus lumawigi]]* Breuning, 1980
********* *[[Xenohammus nebulosus]]* Schwarzer, 1931
********* *[[Xenohammus nigromaculatus]]* Pic, 1926
********* *[[Xenohammus quadriplagiatus]]* Breuning, 1938

## Kilder
* Catalog of the lamiines of the world - Monochamini
* Katalog over artene

## Eksterne lenker
* 
* Bilder av en del av artene
Anders Totland

**Anders Totland** (født 1986) er en norsk forfatter og journalist.

Totland er oppvokst på Bremnes i Bømlo kommune og på Husnes i Kvinnherad. 

Han debuterte som forfatter høsten 2015 med barneboka *Vampyrane i Eplehagen*  på Kapabel Forlag. Våren 2016 kom ungdomsboka *Engel i snøen* på Gyldendal Norsk Forlag, som han vant Nynorsk barnelitteraturpris for.

I 2017 kom den andre ungdomsboka, *Så lenge ingen ser oss*, på Gyldendal Norsk Forlag. Året etter kom *Den norske slavehandelen*, som er Totlands første sakprosabok for barn og unge. For hanna ble han nominert til Kulturdepartementet sin pris for beste fagbok.

Totland er utdannet kokk og samfunnsviter. De siste åra har han vunnet flere priser for god journalistikk i lokalavisen Sunnhordland. Han har også fått oppmerksomhet for sin hage- og matblogg, og gav høsten 2017 ut sin første kokebok, *Digg - gjer kvardagen til ein fest*.

Hans første roman for voksne, *Vintertonar*, kom ut høsten 2019. 

Anders Totland er sønnen til forfatter Marit Elisebet Høines Totland.

## Bibliografi
* 2015: *Vampyrane i Eplehagen* - illustrert av Nina Flatnes Bratbak (Kapabel forlag)
* 2016: *Engel i snøen* - illustrert av Rune Markhus (Gyldendal Norsk Forlag)
* 2017: *Så lenge ingen ser oss* (Gyldendal Norsk Forlag)
* 2017: *Digg - gjer kvardagen til ein fes*t - saman med Marius Knutsen (Skald Forlag)
*2018: *Den norske slavehandelen* - illustrert av Kristian Krohg-Sørensen (Gyldendal Norsk Forlag)
*2018: *Nedteljing* (Gyldendal Norsk Forlag) 
*2019: *Nattmannen* - illustrert av Kristian Krohg-Sørensen (Gyldendal Norsk Forlag)
*2019: *Vintertonar* (Samlaget)
*2019: *Ut i rommet* - illustrert av Line Halsnes (Samlaget)
*2020: *Lepra* - illustrert av Martin Erntsen (Gyldendal Norsk Forlag)
*2021: *Vindmøllekampen. Historia om eit folkeopprør* (Samlaget)
*2021: *Blindsone* (Gyldendal Norsk Forlag)
*2021: *Pest og plage. Verdas verste pandemiar* - illustrert av Martin Ernstsen (Gyldendal Norsk Forlag)
*2022: *Til jord skal du bli : roman*  (Samlaget)
*2022: *Norske sjørøvarar : om plyndring og kapring i norske farvatn*  (Gyldendal Norsk Forlag)
*2024: *Til døden skil oss : ein Jacob Juul-roman*  (Samlaget)
*2024: *Gunnars rekordbok*  (Vigmostad Bjørke)
*2025:  *Mamma på dass* (Vigmostad Bjørke)

## Bidrag i antologier
* 2016: *Fantasiboka* - illustrert av Gunvor Rasmussen (Skald forlag)
* 2016: *Panser. Aksjon txt 2016* (Foreningen !Les)
* 2016: *Tid for ti* (Foreningen !Les)
*2019: *Faktafyk* (Foreningen !Les)
*2020: *Tid for ti* (Foreningen !Les)
*2021: *Tid for ti* (Foreningen !Les)

## Priser
*Nynorsk barnelitteraturpris 2016 for Engel i snøen
*Ordknappen 2018 for Så lenge ingen ser oss

## Referanser


## Eksterne lenker
* Offisielt nettsted
* [Forfatterside hos Gyldendal](http://www.gyldendal.no/Forfattere/Totland-Anders/(tab)/info) 
* Forfatterside hos Skald